**Прашање за ИПАРД 08.03.2022**

**Прашање 1**

Почитувани ,

Дали можам да сум корисник на IPARD фондовите за израдба на вила или етно вила.

Доколку има средства за таква намена што треба да исполнувам и како да аплицирам

Ви благодарам однапред

**Одговор**

Почитувани,

Прифатливи се инвестиции за изградба на вила во рурална средина.

Може да аплицирате по ИПАРД програма, мерка 7 -  Диверзификација на фармите и развој на бизниси.

Сите услови за овој тип на инвестиција, ги има на нашата интернет страна во делот ИПАРД 2014 - 2020, мерка 7.

Таму детално се опишани сите критериуми за реализација на инвестицијата.

Доколку имате други прашања ви стоиме на располагање.

Со почит,

**Прашање 2**

Почитувани ,

Согласно најавите за отпочнување со имплементација на новата ИПАРД 3 Програма, би сакале да се информираме конкретно за аплицирање за рурален туризам по мерка 7. Имено поседуваме земјиште со одредена изградена градба која е впишана во Имотен лист со право на сопстевност како на земјиштето така и на објектот. Имено, нашиот план е да се изврши надградба на постоечкиот објект при што имаме и одобрен Проект за надградба. Имено, нашата локација е КО Лисец - Вон град на Шар планина при што како намена согласно законските прописи на соодевтната општина, намената е А1 (семејна куќа).

Исто така се планира да се аплицира како физичко лице кое согласно член 4а, став 1 Законот за угостителка дејност соодветно и ќе се регистрира како вршител на угостителска дејност.

Исто така како еден од условите за видот на сместување а кој се третира со член 4а, став 2, алинеја 2 од Законот за угостителка дејност :

**Кон барањето од ставот 1 на овој членсе доставува:**
**- доказ за сопственост доколку сеработи за физички лица кои вршат угостителски услуги за сместување вокуќи, апартмани и соби.**

 Ве молиме за информација дали Проектот кој има**намена Семејна куќа - А1 е прифатлива инвестиција согласно ИПАРД критериумите?**

**Ви благодариме,**

**Одговор**

Почитувани,

За секој тип на инвестиција во објект за смествување на гости, на крај од инвестицијата потребно е да се изврши категоризација на објектот.

Ако М.Економија на крај од инвестицијата ви изврши категоризација на објект во кој сакате да инвестирате, инвестицијата е прифатлива по мерка 7.

Доколку имате други прашања ви стоиме на располагање.

Со почит,